**SA8000** on järjestöjen johtama yritysten tehtaita tarkastava vastuujärjestelmä. Sen perusti vuonna 1997 yhdysvaltalainen järjestö Social Accountability International. SA8000 kattaa 62 valtiossa sijaitsevat 3 598 yritystä, joilla työskentelee 1 951 800 työntekijää. Vastuujärjestelmän päätäntävalta on jaettu kaikkien siihen osallistuvien toimijoiden kesken. 

SA8000 tarkastaa, tehdäänkö tehtaalla lapsityötä tai pakkotyötä, syrjitäänkö työntekijöitä, onko heillä vapaus yhdistyä oikeuksiensa puolustamiseksi ja käydä työehtoneuvotteluja, miten on huolehdittu terveydestä ja turvallisuudesta, sekä millaisia ovat kurinpidolliset*selvennä* menettelyt, työaika, palkka ja johtaminen. Palkan, joka ei sisällä ylitöitä, on vastattava valtion laissa määriteltyä tai teollisuudenalan minimipalkkaa tai työehtosopimuksessa määriteltyä, jos sellainen on. Palkan on riitettävä työntekijän perheen elämiseen (ruokaan, veteen, asumiseen, koulutukseen, terveydenhuoltoon, liikennevälineen käyttämiseen, vaatetukseen sekä muuhun välttämättömään ja sisällettävä varautuminen yllättäviin menoihin).

SA8000-järjestelmän tarkoitus on perustua Kansainvälisen työjärjestö ILO:n laatimiin sopimuksiin, YK:n yleismaailmalliseen ihmisoikeuksien julistukseen sekä YK:n lapsen oikeuksien sopimukseen.

Sertifiointia valvoo Social Accountability Accreditation Services (SAAS).

Teollisuudenalat ja valtiot, joissa eniten käytössä
---------------------------------------------------

Järjestelmää käytetään 56 teollisuudenalalla, eniten tekstiiliteollisuudessa (522 yritystä, joilla 280 000 työntekijää) sekä vaateteollisuudessa (380 yritystä, joilla 232 000 työntekijää) ja seuraavaksi eniten elektroniikkateollisuudessa (90 yritystä, joilla 143 000 työntekijää), elintarviketeollisuudessa (146 yritystä, joilla 106 000 työntekijää), siivouspalvelualalla (178 yritystä, joilla 101 000 työntekijää), ja metalliteollisuudessa (100 yritystä, joilla 101 000 työntekijää). 

SA8000-järjestelmää käytetään eniten tarkastamaan työntekijöiden oloja Intiassa (524 000 työntekijää), Kiinassa (366 000), Italiassa (260 000), Brasiliassa (108 000), Pakistanissa (105 000) ja Vietnamissa (77 000).

Suhde muihin vastuujärjestelmiin
--------------------------------

SA8000-järjestelmän tarkastuksen taso vastaa yritysten johtaman BSCI-järjestelmän kahdesta tarkastustasosta tiukempaa "best practises"-tarkastusta. SA8000 JA BSCI käyttävät tarkastajinaan samoja tarkastusyrityksiä.

Katso myös
----------

* Työhyvinvointi

Lähteet
-------

1. 1 2  Social Accountability International SA8000 Standard *sa-intl.org*.  Arkistoitu 27.2.2018. Viitattu 26.2.2018. (englanniksi)
2. ↑  SA8000 Certified Organisations saasaccreditation.org. Viitattu 26.2.2018.
3. 1 2  SA 8000 *dqs.fi*.  Arkistoitu 27.2.2018. Viitattu 26.2.2018.
4. ↑  Social Accountability 8000 International Standard by Social Accountability International June 2014 (s. 6)  Kesäkuu 2014. saintl.org.  Arkistoitu 6.7.2020. Viitattu 26.2.2018.
5. ↑  SA8000 Accredited Certification Bodies *saasaccreditation.org*.  Arkistoitu. Viitattu 1.1.2021. (englanniksi)
6. ↑  SA8000-Certified Organisations, Pie Chart, by Industry (Linkki ladattavaan tiedostoon) *saasaccreditation.org*. Viitattu 26.2.2018.
7. ↑  SA8000 Certified Organisations, Pie Chart, by Country (Sivulla linkki ladattavaan tiedostoon.) *saasaccreditation.org*. Viitattu 26.2.2018.
8. ↑  Outi Moilala: *Tappajafarkut ja muita vastuuttomia vaatteita*, s. s. 95. Into, 2013.